title: Provedbena uredba Komisije (EU) 2021/966 оd 11. lipnja 2021. o odobravanju Cabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune, pripremljenih ili konzerviranih fileta skuše i pripremljenih ili konzerviranih fileta trupca ili trupa

text:
                  17.6.2021

                  HR

                  Službeni list Europske unije

                  L 214/34

         PROVEDBENA UREDBA KOMISIJE (EU) 2021/966
         оd 11. lipnja 2021.
         o odobravanju Cabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune, pripremljenih ili konzerviranih fileta skuše i pripremljenih ili konzerviranih fileta trupca ili trupa
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 64. stavak 6. i članak 66. točku (b),
         budući da:

                     (1)

                     Cabo Verde zemlja je korisnica posebnog dogovora o poticajima za održivi razvoj i dobro upravljanje predviđenog člankom 1. stavkom 2. točkom (b) Uredbe (EU) br. 978/2012 Europskog parlamenta i Vijeća (2), poznatog kao opći sustav povlastica (OSP+). Pravila o povlaštenom podrijetlu za potrebe općeg sustava povlastica (OSP), osim postupovnih pravila, utvrđena su u Delegiranoj uredbi Komisije (EU) 2015/2446 (3).

                     (2)

                     Dopisom od 18. ožujka 2020. Cabo Verde je podnio zahtjev za produljenje privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, a koje je odobreno Provedbenom uredbom Komisije (EU) 2019/561 (4) i Provedbenom uredbom Komisije (EU) 2019/620 (5). Zahtjev se odnosio na godišnju količinu od 5 000 tona pripremljenih ili konzerviranih fileta tune, 3 000 tona pripremljenih ili konzerviranih fileta skuše i 1 000 tona pripremljenih ili konzerviranih fileta trupca ili trupa. Na temelju zatraženog odstupanja smatralo bi se da su ti proizvodi podrijetlom iz Cabo Verdea čak i ako su proizvedeni od ribe bez podrijetla.

                     (3)

                     Cabo Verde je potkrijepio svoj zahtjev za produljenje tih odstupanja pozivajući se na argumente iznesene u prethodnim zahtjevima, za koje tvrdi da su i dalje relevantni, to jest na male količine tune i skuše ulovljene u njegovim teritorijalnim vodama, rijetke ribolovne mogućnosti izvan njegovih teritorijalnih voda i ograničeno trajanje ribolovne sezone. Dodatni element istaknut u zahtjevu jest da je Cabo Verde nedavno razvio svoju lučku infrastrukturu. Stoga je moguće rukovati većim količinama ribe radi osiguravanja opskrbe lokalne industrije za preradu ribe kako bi se održali njezini proizvodni kapaciteti. Naposljetku, u zahtjevu su istaknute poteškoće s kojima se Cabo Verde suočava zbog kašnjenja u primjeni Sporazuma o gospodarskom partnerstvu Europske unije i Zapadne Afrike. U prilog zahtjevu Cabo Verde naglašava potrebu za odstupanjem od pravila OSP-a o povlaštenom podrijetlu kako bi se kompenzirala činjenica da se još nije moguće osloniti na kvote za proizvode s podrijetlom ili pravila kumulacije u okviru Sporazuma o gospodarskom partnerstvu koji se još uvijek ne primjenjuju na privremenoj osnovi.

                     (4)

                     Odstupanje predviđeno člankom 64. stavkom 6. Uredbe (EU) br. 952/2013 (Carinski zakonik Unije) privremene je prirode i podliježe boljem ispunjavanju pravila o podrijetlu za predmetne proizvode i zahtjeva u pogledu administrativne suradnje. Kako bi mogla upravljati takvim odstupanjem od pravila o povlaštenom podrijetlu, zemlja koja podnosi zahtjev mora poštovati pravila o podrijetlu za predmetne proizvode i s njima povezane postupke te mora osigurati dobru administrativnu suradnju.

                     (5)

                     U tom pogledu, aktivnostima praćenja koje je Europska komisija provela posljednjih nekoliko godina u kontekstu odstupanja odobrenog u skladu s člankom 64. stavkom 6. Uredbe (EU) br. 952/2013 otkrivene su određene nedostatke u administrativnoj suradnji Cabo Verdea s carinskim tijelima država članica pri provjeri dokaza o podrijetlu. Takvi su nedostaci mogli dovesti do odbijanja zatraženog odstupanja na temelju razloga koje je naveo Cabo Verde. Međutim, nakon podnošenja tog zahtjeva, Cabo Verde, a posebno njegova ribarska industrija, morali su se suočiti s dubokom krizom zbog gubitka prihoda uzrokovanog pandemijom bolesti COVID-19. Komisija ima pravo u skladu s člankom 64. stavkom 6. Zakonika uzeti u obzir tu novu situaciju i odlučiti hoće li odobriti odstupanje na vlastitu inicijativu.

                     (6)

                     Stoga bi Cabo Verdeu trebalo odobriti privremeno odstupanje od zahtjeva u skladu s pravilima o povlaštenom podrijetlu kojima je propisano da se proizvodi smatraju proizvodima podrijetlom iz zemlje korisnice samo ako su ugrađeni materijali iz poglavlja 3. i 16. Kombinirane nomenklature u cijelosti dobiveni u toj zemlji. U prvoj godini primjene odstupanje bi trebalo odobriti za godišnju količinu od 5 000 tona pripremljenih ili konzerviranih fileta tune, 3 000 tona pripremljenih ili konzerviranih fileta skuše i za godišnju količinu od 1 000 tona pripremljenih ili konzerviranih fileta trupca ili trupa. Kako bi se uzeli u obzir komercijalni interesi Europske unije i održalo pošteno tržišno natjecanje između njezine domaće ribarske industrije i industrije ribarstva treće zemlje, godišnja količina trebala bi se smanjiti u sljedećim godinama u skladu s količinama predviđenima u prilozima I. i II., osim za pripremljene ili konzervirane filete trupca ili trupa. Trajanje odstupanja trebalo bi ograničiti na razdoblje od tri godine kako bi se Cabo Verde mogao oporaviti od krize uzrokovane pandemijom bolesti COVID-19 i nastojati dovršiti potrebne strukturne prilagodbe u sektoru ribarstva radi usklađivanja s pravilima o podrijetlu za predmetne proizvode. Međutim, odstupanje bi trebalo odobriti uz uvjet da carinska tijela Cabo Verdea provode količinske provjere pri izvozu proizvoda na koje se primjenjuje odstupanje te da Komisiji dostavljaju izjavu o količini za koju su u skladu s ovom Uredbom izdane tvrdnje o podrijetlu te serijske brojeve tih tvrdnji.

                     (7)

                     Usto, Cabo Verde bi trebao imati pravo na odstupanje u okviru povlaštenih pravila o podrijetlu na temelju OSP-a za tunu i skušu pod uvjetom da redovito izvješćuje nadležne službe Komisije o mjerama koje je poduzeo kako bi se poboljšala usklađenost s pravilima o podrijetlu proizvoda i s povezanim postupcima te kako bi se pružila administrativna suradnja koja je potrebna za provedbu povlaštenih dogovora u okviru OSP-a iz članka 1. stavka 2. Uredbe (EU) br. 978/2012. Ta bi se izvješća trebala podnositi u skladu s preciznim vremenskim rasporedom, pri čemu bi svako kašnjenje u ispunjavanju utvrđenih rokova trebalo dovesti do suspenzije odstupanja, o čemu će nadležna tijela Cabo Verdea biti obaviještena nakon podsjetnika i poziva na podnošenje izvješća u roku od deset radnih dana. Takvom se suspenzijom ne produljuje rok predviđen u Uredbi i njezinim prilozima 1. i 2. Elementi koje treba uključiti u ta izvješća trebali bi biti navedeni u prilogu ovoj Uredbi.

                     (8)

                     Količinama utvrđenima u prilozima ovoj Uredbi trebalo bi upravljati u skladu s člancima od 49. do 54. Provedbene uredbe Komisije (EU) 2015/2447 (6) kojima se uređuje upravljanje carinskim kvotama.

                     (9)

                     Mjere predviđene u ovoj Uredbi trebale bi stupiti na snagu dan nakon njezine objave i primjenjivati se retroaktivno od 1. siječnja 2021. kako bi se uzelo u obzir teško stanje u Cabo Verdeu i kako bi se toj zemlji omogućilo da primijeni odstupanje na proizvode uvezene u EU od tog datuma.

                     (10)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            U skladu s člancima 2., 3. i 4. ove Uredbe i odstupajući od članka 41. točke (b) i članka 45. Delegirane uredbe (EU) 2015/2446, proizvodi iz priloga I. i II. proizvedeni u Cabo Verdeu od ribe koja nije podrijetlom iz Cabo Verdea smatraju se podrijetlom iz Cabo Verdea.

            Članak 2.

               1.   Odstupanje se primjenjuje na proizvode koji se izvezu iz Cabo Verdea i deklariraju za puštanje u slobodni promet u Uniji u razdoblju od 1. siječnja 2021. do 31. prosinca 2023.

               2.   Odstupanje se primjenjuje na proizvode do godišnjih količina navedenih u Prilogu I. (tuna) i Prilogu II. (skuša i trup).

               3.   Primjena odstupanja podliježe usklađivanju s uvjetima utvrđenima u članku 43. Delegirane uredbe (EU) 2015/2446.

            Članak 3.
            Količinama utvrđenima u prilozima I. i II. ovoj Uredbi upravlja se u skladu s člancima od 49. do 54. Provedbene uredbe Komisije (EU) 2015/2447, kojima se uređuje upravljanje carinskim kvotama.

            Članak 4.
            Odstupanje se odobrava uz sljedeće uvjete:

                        1.

                        Carinska tijela Cabo Verdea poduzimaju potrebne korake za provedbu količinskih provjera izvoza proizvodâ iz članka 1.

                        2.

                        U tvrdnje o podrijetlu koje sastavljaju registrirani izvoznici upisuje se sljedeće: „Odstupanje — Provedbena uredba Komisije (EU) 2021/966”.

                        3.

                        Nadležna tijela Cabo Verdea dostavljaju Komisiji izjavu o količini za koju su u skladu s ovom Uredbom izdane tvrdnje o podrijetlu te preslike tih tvrdnji. Ta se izvješća dostavljaju Komisiji šest mjeseci, 18 mjeseci i 30 mjeseci nakon stupanja na snagu ove Uredbe.

                        4.

                        Nadležna tijela Cabo Verdea istodobno s izvješćima iz stavka 3. Komisiji dostavljaju izvješće koje sadržava detaljne informacije o mjerama koje su poduzela kako bi:

                                    (a)

                                    osigurala usklađenost s pravilima o podrijetlu proizvoda i s povezanim postupcima;

                                    (b)

                                    pružila administrativnu suradnju potrebnu za provedbu povlaštenih dogovora u okviru OSP-a.

                  Informacije koje nadležna tijela Cabo Verdea moraju dostaviti navedene su u Prilogu III.

            Članak 5.
            Ako nadležna tijela ne ispune svoju obvezu izvješćivanja iz članka 4. stavaka 3. i 4. u rokovima koji su u njima utvrđeni, Komisija šalje podsjetnik nadležnim tijelima Cabo Verdea i od njih zahtijeva da u roku od 10 radnih dana dostave tražene informacije. Ako nadležna tijela Cabo Verdea ne odgovore na taj zahtjev u utvrđenom roku, Komisija može suspendirati odstupanje predviđeno ovom Uredbom. Takvom se suspenzijom ne produljuje rok predviđen u Uredbi i njezinom Prilogu 1. i Prilogu 2. O toj se suspenziji obavješćuju nadležna tijela Cabo Verdea i ona se objavljuje u Službenom listu, seriji C.

            Članak 6.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2021.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 269, 10.10.2013., str. 1.

            (2)  Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (SL L 303, 31.10.2012., str. 1.).

            (3)  Delegirana uredba Komisije (EU) 2015/2446 od 28. srpnja 2015. o dopuni Uredbe (EU) br. 952/2013 Europskog parlamenta i Vijeća o detaljnim pravilima koja se odnose na pojedine odredbe Carinskog zakonika Unije (SL L 343, 29.12.2015., str. 1.).

            (4)  Provedbena uredba Komisije (EU) 2019/561 оd 8. travnja 2019. o odobravanju Cabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta tune (SL L 98, 9.4.2019., str. 13.)

            (5)  Provedbena uredba Komisije (EU) 2019/620 оd 17. travnja 2019. o odobravanju Cabo Verdeu privremenog odstupanja od pravila o povlaštenom podrijetlu utvrđenih u Delegiranoj uredbi (EU) 2015/2446, u pogledu pripremljenih ili konzerviranih fileta skuše i pripremljenih ili konzerviranih fileta trupca ili trupa (SL L 108, 23.4.2019., str. 1).

            (6)  Provedbena uredba Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o Carinskom zakoniku Unije (SL L 343, 29.12.2015., str. 558.).

            PRILOG I.

                           Redni broj

                           Oznaka KN

                           Oznaka TARIC

                           Opis robe

                           Razdoblja

                        Godišnja količina (izražena u tonama neto mase)

                        09.1602

                        1604142100
                        1604142690
                        1604142800
                        1604207050
                        1604207055
                        1604143190
                        1604143690
                        1604143800
                        1604207099
                        0304870090
                        1604144120
                        1604144629
                        1604144820
                        1604207045
                        0304870020
                        1604144130
                        1604144830

                        10

                        Pripremljeni ili konzervirani fileti i trake tunja prugavca (Katsuwonus pelamis)
                        Pripremljeni ili konzervirani fileti i trake žutoperajne tune (Thunnus albacares)
                        Pripremljeni ili konzervirani fileti i trake velikooke tune (Thunnus obesus)
                        Pripremljena bijela tuna (Thunnus alalunga)

                        Od 1.1.2021. do 31.12.2021.
                        Od 1.1.2022. do 31.12.2022.
                        Od 1.1.2023. do 31.12.2023.

                        5 000  tona
                        3 500  tona
                        2 500  tona

            PRILOG II.

                           Redni broj

                           Oznaka KN

                           Opis robe

                           Razdoblja

                        Godišnja količina (izražena u tonama neto mase)

                        09.1647

                        1604 15 11
                        ex 1604 19 97

                        Pripremljeni ili konzervirani fileti skuše (Scomber scombrus, Scomber japonicus, Scomber colias)

                        Od 1.1.2021. do 31.12.2021.
                        Od 1.1.2022. do 31.12.2022.
                        Od 1.1.2023. do 31.12.2023.

                        3 000  tona
                        2 500  tona
                        2 000  tona

                        09.1648

                        1604 20 90
                        ex 1604 19 97

                        Pripremljeni ili konzervirani fileti trupca ili trupa (Auxis thazard, Auxis rochei)

                        Od 1.1.2021. do 31.12.2021.
                        Od 1.1.2022. do 31.12.2022.
                        Od 1.1.2023. do 31.12.2023.

                        1 000  tona
                        1 000  tona
                        1 000  tona

            PRILOG III.
            Mjere o kojima izvješćuju nadležna tijela Cabo Verdea kako je navedeno u članku 4. stavku 4.
            Izvješće iz članka 4. stavka 4. mora sadržavati detaljan opis mjera koje su poduzela nadležna tijela Cabo Verdea kako bi se osiguralo da:

                        a)

                        se provjere statusa proizvoda s podrijetlom na zahtjev carinskih tijela država članica provode za svaki zahtjev u rokovima utvrđenima u članku 109. Provedbene uredbe (EU) 2015/2447;

                        b)

                        provjere statusa podrijetla proizvoda morskog ribolova iz članka 44. stavka 1. točke (h) Delegirane uredbe Komisije (EU) 2015/2446 uključuju provjeru mjesta ulova i da provjere statusa podrijetla drugih proizvoda izvađenih iz mora izvan teritorijalnog mora iz članka 44. stavka 1. točke (h) te Delegirane uredbe uključuju provjeru uvjeta vlasništva plovila;

                        c)

                        se kontrole iz članka 108. stavka 1. točke (b) Provedbene uredbe (EU) 2015/2447 provode nad izvoznicima u vremenskim razmacima koji se utvrđuju na temelju odgovarajućih kriterija analize rizika u skladu s člankom 108. stavkom 2. te provedbene uredbe;

                        d)

                        su izvoznici i vladini službenici u Cabo Verdeu primjereno obaviješteni o pravilima o povlaštenom podrijetlu za potrebe OSP-a i povezanim postupcima putem odgovarajućih uputa, osposobljavanja, seminara i/ili informacija na internetu.

                  Izvješće o mjerama iz prethodno navedene točke (a) mora sadržavati sljedeće elemente za svaki zahtjev za provjeru podrijetla zaprimljen od carinskih tijela država članica:

                        •

                        referentnu oznaku i datum zahtjeva za provjeru podrijetla;

                        •

                        državu članicu koja je poslala zahtjev [država članica koja podnosi zahtjev];

                        •

                        datum na koji su nadležna tijela Cabo Verdea primila zahtjev;

                        •

                        predmetne proizvode (oznaka HS i opis proizvoda);

                        •

                        datum kada je odgovor poslan državi članici koja podnosi zahtjev;

                        •

                        razloge za kašnjenje u slanju odgovora na zahtjev, prema potrebi;

                        •

                        procjenu nadležnih tijela Cabo Verdea s obzirom na zahtjev (to jest je li potvrđeno podrijetlo deklarirano u tvrdnji o podrijetlu).

                  Izvješće o mjerama iz prethodno navedene točke (c) mora sadržavati sljedeće elemente:

                        •

                        broj provedenih kontrola;

                        •

                        kriterije analize rizika koje nadležna tijela upotrebljavaju za procjenu rizika i za određivanje vremenskih razmaka između redovitih provjera izvoznika;

                        •

                        metodologiju primijenjenu tijekom kontrola;

                        •

                        informacije o tome jesu li nadležna tijela zahtijevala od (određenih) izvoznika dostavljanje preslika ili popisa tvrdnji o podrijetlu koje su sastavili, radi provedbe kontrola iz članka 108. stavka 1. točke (b) u skladu s člankom 108. stavkom 2. Provedbene uredbe (EU) 2015/2447;

                        •

                        informacije o tome je li kontrolama utvrđeno da izvoznici u Cabo Verdeu razumiju primjenjiva pravila o podrijetlu i povezane postupke;

                        •

                        sve poduzete korektivne mjere i/ili kazne propisane izvozniku zbog sastavljanja netočne tvrdnje o podrijetlu.

                  Izvješće o mjerama iz prethodno navedene točke (d) uključuje upute, dokumente i materijale za osposobljavanje o pravilima o povlaštenom podrijetlu za potrebe OSP-a i o povezanim postupcima koji se upotrebljavaju za obavješćivanje izvoznika i vladinih službenika Cabo Verdea.
            Izvješćima iz članka 4. stavaka 3. i 4. ažuriraju se podaci iz prethodnih izvješća.


title: Provedbena uredba Komisije (EU) 2021/967 оd 16. lipnja 2021. o produljenju odobrenja manganova kelata hidroksi analoga metionina kao dodatka hrani za sve životinjske vrste i stavljanju izvan snage Uredbe (EU) br. 350/2010 (Tekst značajan za EGP)

text:
                  17.6.2021

                  HR

                  Službeni list Europske unije

                  L 214/41

         PROVEDBENA UREDBA KOMISIJE (EU) 2021/967
         оd 16. lipnja 2021.
         o produljenju odobrenja manganova kelata hidroksi analoga metionina kao dodatka hrani za sve životinjske vrste i stavljanju izvan snage Uredbe (EU) br. 350/2010
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                     Manganov kelat hidroksi analoga metionina odobren je na deset godina kao dodatak hrani za sve životinjske vrste Uredbom Komisije (EU) br. 350/2010 (2).

                     (3)

                     U skladu s člankom 14. stavkom 1. Uredbe (EZ) br. 1831/2003 podnesen je zahtjev za produljenje odobrenja manganova kelata hidroksi analoga metionina kao dodatka hrani za sve životinjske vrste u kategoriji dodataka „nutritivni dodaci”. Uz zahtjev su priloženi podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Prema mišljenju Europske agencije za sigurnost hrane („Agencija”) od 30. rujna 2020. (3) manganov kelat hidroksi analoga metionina u predloženim uvjetima uporabe nema štetan učinak na zdravlje životinja, sigurnost potrošača i okoliš. Agencija je zaključila i da za korisnike navedenog dodatka postoji rizik pri udisanju te da uzrokuje preosjetljivost kože. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Dokaz o učinkovitosti dodatka na kojem je utemeljeno prvotno odobrenje valjan je i u postupku produljenja. Isto tako, Agencija je potvrdila izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena manganovog kelata hidroksi analoga metionina pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka.

                     (6)

                     S obzirom na to da se produljuje odobrenje manganovog kelata hidroksi analoga metionina kao dodatka hrani za životinje, Uredbu (EU) br. 350/2010 trebalo bi staviti izvan snage.

                     (7)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za manganov kelat hidroksi analoga metionina bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz produljenja odobrenja.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „nutritivni dodaci” i funkcionalnoj skupini „mineralne mješavine”, produljuje se pod uvjetima utvrđenima u Prilogu.

            Članak 2.

               1.   Manganov kelat hidroksi analoga metionina i premiksi koji sadržavaju taj dodatak, a koji su proizvedeni i označeni prije 7. siječnja 2022. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmiva i krmne smjese koji sadržavaju manganov kelat hidroksi analoga metionina, a koji su proizvedeni i označeni prije 7. srpnja 2022. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

               3.   Krmiva i krmne smjese koji sadržavaju manganov kelat hidroksi analoga metionina, a koji su proizvedeni i označeni prije 7. srpnja 2023. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se ne koriste za proizvodnju hrane.

            Članak 3.
            Uredba (EU) br. 350/2010 stavlja se izvan snage.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EU) br. 350/2010 od 23. travnja 2010. o odobrenju manganova kelata hidroksi analoga metionina kao dodatka hrani za sve životinjske vrste (SL L 104, 24.4.2010., str. 34.).

            (3)  EFSA Journal 2020.;18(11):6281

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        Sadržaj elementa (Mn) u mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: mineralne mješavine

                        3b510

                        –

                        Manganov kelat hidroksi analoga metionina

                        Karakteristike dodatka hrani za životinje:
                        Manganov kelat hidroksi analoga metionina sadržava 14 % mangana i 76 % (2-hidroksi-4-metiltio) butanske kiseline.
                        Najveća dopuštena količina nikla: 170 ppm.
                        Kruti oblik.

                           Analitička metoda  (1):
                        Za kvantifikaciju hidroksi analoga metionina u dodatku hrani za životinje:

                                    —

                                    titrimetrija, potenciometrijska titracija nakon redoksne reakcije.

                              Za kvantifikaciju ukupnog mangana u dodatku hrani za životinje i premiksima:

                                    —

                                    atomska apsorpcijska spektrometrija, AAS (EN ISO 6869), ili

                                    —

                                    atomska emisijska spektrometrija s induktivno spregnutom plazmom, ICP-AES (EN 15510), ili

                                    —

                                    atomska emisijska spektrometrija s induktivno spregnutom plazmom nakon digestije pod tlakom, ICP-AES (EN 15621).

                              Za kvantifikaciju ukupnog mangana u krmivima i krmnim smjesama:

                                    —

                                    atomska apsorpcijska spektrometrija, AAS (Uredba Komisije (EZ) br. 152/2009, Prilog IV. dio C), ili

                                    —

                                    atomska apsorpcijska spektrometrija, AAS (EN ISO 6869), ili

                                    —

                                    atomska emisijska spektrometrija s induktivno spregnutom plazmom, ICP-AES (EN 15510), ili

                                    —

                                    atomska emisijska spektrometrija s induktivno spregnutom plazmom nakon digestije pod tlakom, ICP-AES (EN 15621).

                        Sve vrste

                        –

                        –

                        Ribe: 100 (ukupno)
                        Ostale vrste: 150 (ukupno)

                                    1.

                                    Dodatak se u hranu za životinje unosi u obliku premiksa.

                                    2.

                                    Manganov kelat hidroksi analoga metionina može se staviti na tržište i upotrebljavati kao dodatak u obliku pripravka.

                                    3.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i odgovarajuće organizacijske mjere za uklanjanje mogućih rizika od udisanja ili doticaja s kožom ili očima, posebno zbog sadržaja teških metala uključujući nikal. Ako se tim postupcima i mjerama rizici ne mogu svesti na prihvatljivu razinu, pri uporabi dodatka i premiksâ potrebno je nositi odgovarajuću osobnu zaštitnu opremu.

                        7.7.2031.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/968 оd 16. lipnja 2021. o produljenju odobrenja cinkova kelata hidroksi analoga metionina kao dodatka hrani za sve životinjske vrste i stavljanju izvan snage Uredbe (EU) br. 335/2010 (Tekst značajan za EGP)

text:
                  17.6.2021

                  HR

                  Službeni list Europske unije

                  L 214/45

         PROVEDBENA UREDBA KOMISIJE (EU) 2021/968
         оd 16. lipnja 2021.
         o produljenju odobrenja cinkova kelata hidroksi analoga metionina kao dodatka hrani za sve životinjske vrste i stavljanju izvan snage Uredbe (EU) br. 335/2010
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje i produljenje odobrenja.

                     (2)

                     Cinkov kelat hidroksi analoga metionina odobren je na deset godina kao dodatak hrani za sve životinjske vrste Uredbom Komisije (EU) br. 335/2010 (2).

                     (3)

                     U skladu s člankom 14. stavkom 1. Uredbe (EZ) br. 1831/2003 podnesen je zahtjev za produljenje odobrenja cinkovog kelata hidroksi analoga metionina kao dodatka hrani za sve životinjske vrste u kategoriji dodataka „nutritivni dodaci”. Uz zahtjev su priloženi podaci i dokumenti propisani člankom 14. stavkom 2. Uredbe (EZ) br. 1831/2003.

                     (4)

                     Prema mišljenju Europske agencije za sigurnost hrane („Agencija”) od 18. studenoga 2020. (3) cinkov kelat hidroksi analoga metionina u predloženim uvjetima uporabe nema štetan učinak na zdravlje životinja, sigurnost potrošača i okoliš. Agencija je zaključila i da za korisnike navedenog dodatka postoji rizik pri udisanju te da uzrokuje preosjetljivost kože. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Dokaz o učinkovitosti dodatka na kojem je utemeljeno prvotno odobrenje valjan je i u postupku produljenja. Isto tako, Agencija je potvrdila izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena cinkovog kelata hidroksi analoga metionina pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi produljiti odobrenje tog dodatka.

                     (6)

                     S obzirom na to da se produljuje odobrenje cinkovog kelata hidroksi analoga metionina kao dodatka hrani za životinje, Uredbu (EU) br. 335/2010 trebalo bi staviti izvan snage.

                     (7)

                     Nositelj odobrenja naveo je određene izmjene u proizvodnom procesu. Budući da ne postoje sigurnosni razlozi zbog kojih bi te izmjene uvjeta izdavanja odobrenja za cinkov kelat hidroksi analoga metionina bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz produljenja odobrenja.

                     (8)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje dodatka navedenog u Prilogu, koji pripada kategoriji dodataka „nutritivni dodaci” i funkcionalnoj skupini „mineralne mješavine”, produljuje se pod uvjetima utvrđenima u Prilogu.

            Članak 2.

               1.   Cinkov kelat hidroksi analoga metionina i premiksi koji sadržavaju taj dodatak, a koji su proizvedeni i označeni prije 7. siječnja 2022. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmiva i krmne smjese koji sadržavaju manganov kelat hidroksi analoga metionina, a koji su proizvedeni i označeni prije 7. srpnja 2022. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

               3.   Krmiva i krmne smjese koji sadržavaju manganov kelat hidroksi analoga metionina, a koji su proizvedeni i označeni prije 7. srpnja 2023. u skladu s pravilima primjenjivima prije 7. srpnja 2021., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se ne koriste za proizvodnju hrane.

            Članak 3.
            Uredba (EU) br. 335/2010 stavlja se izvan snage.

            Članak 4.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Uredba Komisije (EU) br. 335/2010 od 22. travnja 2010. o odobrenju cinkovog kelata hidroksi analoga metionina kao dodatka hrani za životinje za sve vrste životinja (SL L 102, 23.4.2010., str. 22.).

            (3)  EFSA Journal 2020.;18(12):6337.

            PRILOG

                           Identifikacijski broj dodatka

                           Naziv nositelja odobrenja

                           Dodatak

                           Sastav, kemijska formula, opis, analitička metoda

                           Vrsta ili kategorija životinje

                           Najviša dob

                           Najmanja količina

                           Najveća dopuštena količina

                           Ostale odredbe

                           Datum isteka važenja odobrenja

                           Sadržaj elementa (Zn) u mg/kg potpune krmne smjese s udjelom vlage od 12 %

                           Kategorija: nutritivni dodaci. Funkcionalna skupina: mineralne mješavine

                        3b610

                        –

                        Cinkov kelat hidroksi analoga metionina

                           Karakteristike dodatka hrani za životinje:

                        Cinkov kelat hidroksi analoga metionina sadrži 17 % cinka i 79 % (2-hidroksi-4-metiltio) butanske kiseline.
                        Najveća dopuštena količina nikla: 1,7 ppm.
                        Kruti oblik.

                        Sve vrste

                        –

                        –

                        Psi i mačke: 200 (ukupno)
                        Salmonidi i mliječni nadomjesci za telad: 180 (ukupno)
                        Prasad, krmače, kunići i sve ribe osim salmonida: 150 (ukupno)
                        Ostale vrste i kategorije: 120 (ukupno)

                                    1.

                                    Dodatak se u hranu za životinje unosi u obliku premiksa.

                                    2.

                                    Cinkov kelat hidroksi analoga metionina može se staviti na tržište i upotrebljavati kao dodatak koji sadržava pripravak.

                                    3.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i odgovarajuće organizacijske mjere za uklanjanje mogućih rizika od udisanja ili doticaja s kožom ili očima, posebno zbog sadržaja teških metala uključujući nikal. Ako se tim postupcima i mjerama rizici ne mogu svesti na prihvatljivu razinu, pri uporabi dodatka i premiksâ potrebno je nositi odgovarajuću osobnu zaštitnu opremu.

                        7.7.2031.

                           Analitička metoda  (1):
                        Za kvantifikaciju hidroksi analoga metionina u dodatku hrani za životinje:

                                    —

                                    titrimetrija, potenciometrijska titracija nakon redoksne reakcije.

                              Za kvantifikaciju ukupnog cinka u dodatku hrani za životinje:

                                    —

                                    atomska emisijska spektrometrija s induktivno spregnutom plazmom, ICP-AES (EN 15510 ili EN 15621), ili

                                    —

                                    atomska apsorpcijska spektrometrija, AAS (ISO 6869).

                              Za kvantifikaciju ukupnog cinka u premiksima:

                                    —

                                    atomska emisijska spektrometrija s induktivno spregnutom plazmom, ICP-AES (EN 15510 ili EN 15621), ili

                                    —

                                    atomska apsorpcijska spektrometrija, AAS (ISO 6869), ili

                                    —

                                    masena spektrometrija s induktivno spregnutom plazmom, ICP-MS (EN 17053).

                              Za kvantifikaciju ukupnog cinka u krmivima i krmnim smjesama:

                                    —

                                    atomska emisijska spektrometrija s induktivno spregnutom plazmom, ICP-AES (EN 15510 ili EN 15621), ili

                                    —

                                    atomska apsorpcijska spektrometrija, AAS (Uredba Komisije (EZ) br. 152/2009, (Prilog IV.-C) ili ISO 6869), ili

                                    —

                                    masena spektrometrija s induktivno spregnutom plazmom, ICP-MS (EN 17053).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2021/969 оd 16. lipnja 2021. o odobrenju L-treonina dobivenog od Escherichia coli CGMCC 13325 kao dodatka hrani za sve životinjske vrste (Tekst značajan za EGP)

text:
                  17.6.2021

                  HR

                  Službeni list Europske unije

                  L 214/49

         PROVEDBENA UREDBA KOMISIJE (EU) 2021/969
         оd 16. lipnja 2021.
         o odobrenju L-treonina dobivenog od Escherichia coli CGMCC 13325 kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje L-treonina dobivenog od Escherichia coli CGMCC 13325 kao dodatka hrani za sve životinjske vrste. Uz navedeni zahtjev priloženi su podaci i dokumenti propisani člankom 7. stavkom 3. te uredbe.

                     (3)

                     Zahtjev se odnosi na odobrenje L-treonina dobivenog od Escherichia coli CGMCC 13325 kao dodatka hrani za sve životinjske vrste te njegovo razvrstavanje u kategoriju dodataka „nutritivni dodaci”.

                     (4)

                     Europska agencija za sigurnost hrane („Agencija”) u svojem je mišljenju od 18. studenoga 2020. (2) zaključila da, u predloženim uvjetima uporabe, L-treonin dobiven od Escherichia coli CGMCC 13325 nema štetan učinak na zdravlje životinja, zdravlje potrošača i okoliš. Agencija nije mogla donijeti zaključak o mogućnosti da L-treonin dobiven od Escherichia coli CGMCC 13325 uzrokuje preosjetljivost kože ili nadražuje kožu i oči te je navela da za korisnike navedenog dodatka pri udisanju postoji rizik od endotoksina. Stoga bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je također zaključila da je taj dodatak djelotvoran izvor aminokiseline L-treonin za sve vrste životinja i da dodatak treba zaštititi od razgradnje u buragu kako bi bio jednako djelotvoran za preživače i za nepreživače. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena L-treonina dobivenog od Escherichia coli CGMCC 13325 pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (6)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar definirana u Prilogu, koja pripada skupini dodataka hrani za životinje „Nutritivni dodaci” i funkcionalnoj grupi „Aminokiseline, njihove soli i analozi” odobrava se kao dodatak hrani za životinje u hranidbi životinja pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2020.;18(12):6332

            PRILOG

                           Identifikacijski broj dodatka

                           Naziv nositelja odobrenja

                           Dodatak

                           Sastav, kemijska formula, opis, analitička metoda.

                           Vrsta ili kategorija životinje

                           Najviša dob

                           Najmanja količina

                           Najveća dopuštena količina

                           Ostale odredbe

                           Datum isteka važenja odobrenja

                           mg/kg potpune krmne smjese s udjelom vlage od 12 %

                           Kategorija nutritivnih dodataka. Funkcionalna skupina: aminokiseline, njihove soli i analogne tvari.

                        3c411

                        –

                        L-treonin

                           Sastav dodatka:

                        prašak s najmanje 98 %
                        L-treonina i najvećim udjelom vlage od 1 %

                        Sve vrste

                        –

                        –

                        –

                                    1.

                                    L- treonin može se staviti na tržište i upotrebljavati kao dodatak u obliku pripravka.

                                    2.

                                    L-treonin može se upotrebljavati i u vodi za piće.

                                    3.

                                    Na oznakama na dodatku navodi se udio vlage.

                                    4.

                                    Količina endotoksina u dodatku i njegov potencijal pulverizacije moraju biti takvi da najveća moguća izloženost endotoksinima ne prelazi 1 600  IU endotoksina/m3 zraka  (2).

                                    5.

                                    Na oznakama na dodatku i premiksima navodi se sljedeće:
                                    „Pri dodavanju L-treonina prehrani, osobito u vodi za piće, trebalo bi voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                                    6.

                                    Za korisnike dodatka i premiksâ subjekti u poslovanju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju i doticaju s očima ili kožom. Ako se takvim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi odgovarajuću osobnu zaštitnu opremu, uključujući zaštitu za dišne organe, kožu i oči.

                        7.7.2031.

                           Karakteristike aktivne tvari:

                        L-treonin dobiven fermentacijom s pomoću bakterije Escherichia coli CGMCC 13325
                        Kemijska formula: C4H9NO3

                        CAS broj: 72-19-5.

                           Analitičke metode  (1):
                        Za određivanje L-treonina u dodatku hrani za životinje:

                                    —

                                    Food Chemical Codex, „Monografija o L-treoninu”, i

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) – EN ISO 17180.

                              Za određivanje treonina u premiksima:

                                    —

                                    ionsko-izmjenjivačka kromatografija u kombinaciji s derivatizacijom nakon kolone i optičkom detekcijom (IEC-VIS/FLD) – EN ISO 17180, i

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS), Uredba Komisije (EZ) br. 152/2009 (Prilog III., dio F).

                              Za određivanje treonina u krmnoj smjesi i krmivima:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS): Uredba Komisije (EZ) br. 152/2009 (Prilog III., dio F).

                              Za određivanje treonina u vodi:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports

               (2)  Izloženost je izračunata na temelju razine endotoksina i potencijala pulverizacije dodatka u skladu s metodom koju upotrebljava EFSA (EFSA Journal 2015.;13(2):4015); analitička metoda: Europska farmakopeja 2.6.14. (bakterijski endotoksini).


title: Provedbena uredba Komisije (EU) 2021/970 оd 16. lipnja 2021. o uvođenju obveze evidentiranja uvoza određenih željeznih ili čeličnih elemenata za pričvršćivanje podrijetlom iz Narodne Republike Kine

text:
                  17.6.2021

                  HR

                  Službeni list Europske unije

                  L 214/53

         PROVEDBENA UREDBA KOMISIJE (EU) 2021/970
         оd 16. lipnja 2021.
         o uvođenju obveze evidentiranja uvoza određenih željeznih ili čeličnih elemenata za pričvršćivanje podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 14. stavak 5.,
         nakon obavješćivanja država članica,
         budući da:

                     (1)

                     Europska komisija („Komisija”) je 21. prosinca 2020. u obavijesti objavljenoj u Službenom listu Europske unije (2) („obavijest o pokretanju postupka”) najavila pokretanje antidampinškog postupka u pogledu uvoza u Uniju željeznih ili čeličnih elemenata za pričvršćivanje podrijetlom iz Narodne Republike („antidampinški postupak”) nakon pritužbe koju je 6. studenoga 2020. podnio Europski institut za industrijske elemente za pričvršćivanje („EIFI” ili „podnositelj pritužbe”) u ime proizvođačakoji čine više od 25 % ukupne proizvodnje željeznih ili čeličnih elemenata za pričvršćivanje u Uniji.

               1.   PROIZVOD KOJI PODLIJEŽE EVIDENTIRANJU

                     (2)

                     Proizvod koji podliježe evidentiranju („predmetni proizvod”) jesu određeni elementi za pričvršćivanje od željeza ili čelika, osim od nehrđajućeg čelika, tj. vijci za drvo (isključujući vijke za pragove), samourezni vijci, ostali vijci i svornjaci s glavom (s pripadajućim maticama ili podlošcima ili bez njih, ali isključujući vijke i svornjake za pričvršćivanje dijelova željezničkih kolosijeka), i podlošci, podrijetlom iz Narodne Republike Kine („Kina” ili „predmetna zemlja”). Proizvod je trenutačno razvrstan u oznake KN 7318 12 90, 7318 14 91, 7318 14 99, 7318 15 58, 7318 15 68, 7318 15 82, 7318 15 88, ex 7318 15 95 (oznake TARIC 7318159519 i 7318159589), ex 7318 21 00 (oznake TARIC 7318210031, 7318210039, 7318210095 i 7318210098) i ex 7318 22 00 (oznake TARIC 7318220031, 7318220039, 7318220095 i 7318220098). Oznake KN i TARIC navedene su samo u informativne svrhe.

               2.   ZAHTJEV

                     (3)

                     Podnositelj pritužbe podnio je 22. siječnja 2021. zahtjev za evidentiranje na temelju članka 14. stavka 5. osnovne uredbe. Podnositelj pritužbe zatražio je uvođenje obveze evidentiranja uvoza predmetnog proizvoda kako bi se na taj uvoz naknadno mogle primijeniti mjere od datuma evidentiranja, uz uvjet da se ispune svi uvjeti iz osnovne uredbe.

                     (4)

                     Podnositelj pritužbe dostavio je 11. ožujka 2021. ažurirane statističke podatke o uvozu kojima je potkrijepio svoj zahtjev za evidentiranje.

                     (5)

                     Dva uvoznika/distributera elemenata za pričvršćivanje (Roth Blaas Srl i Eurotec GmbH) i jedno udruženje koje predstavlja distributere elemenata za pričvršćivanje (Europsko udruženje distributera elemenata za pričvršćivanje ili „EFDA”) dostavili su primjedbe kao odgovor na zahtjev. EFDA je zatražila saslušanje koje je održano 9. ožujka 2021. ROTH Blaas Srl i Eurotec GmbH također su zatražili saslušanje koje je održano 11. svibnja 2021.

               3.   RAZLOZI ZA EVIDENTIRANJE

                     (6)

                     U skladu s člankom 14. stavkom 5. osnovne uredbe Komisija može naložiti carinskim tijelima da poduzmu odgovarajuće mjere evidentiranja uvoza kako bi se na taj uvoz naknadno mogle primijeniti mjere od datuma takvog evidentiranja, uz uvjet da se ispune svi uvjeti iz osnovne uredbe. Uvoz se može uvjetovati evidentiranjem na zahtjev industrije Unije koji sadržava dostatne dokaze za opravdanje takve mjere.

                     (7)

                     Podnositelj pritužbe naveo je da je, prema najnovijim dostupnim statističkim podacima, nakon pokretanja ispitnog razdoblja (od srpnja 2019. do lipnja 2020.) aktualnog ispitnog postupka došlo do znatnog povećanja uvoza, što je moglo dovesti do ozbiljnog narušavanja korektivnog učinka potencijalnih konačnih pristojbi. Nadalje, podnositelj pritužbe tvrdio je da su, s obzirom na povijest dampinga u vezi s predmetnim proizvodom (3) uvoznici bili ili su trebali biti svjesni dampinških praksi predmetnih zemalja.

                     (8)

                     Komisija je ispitala zahtjev u kontekstu članka 10. stavka 4. osnovne uredbe. Komisija je provjerila jesu li uvoznici bili, ili su trebali biti, svjesni postojanja dampinga što se tiče razine dampinga i štete za koju se tvrdi, odnosno ustanovi da je nanesena. Analizirala je i je li došlo do dodatnog znatnog povećanja uvoza, koji bi, s obzirom na vrijeme, obujam i ostale okolnosti, vjerojatno ozbiljno narušio korektivni učinak konačne antidampinške pristojbe koja se uvodi.

               3.1.   Svijest uvoznikâ o dampingu, njegovu opsegu i navodnoj šteti

                     (9)

                     U ovoj fazi Komisija ima na raspolaganju dovoljno dokaza o tome da je pri uvozu predmetnog proizvoda iz Kine riječ o dampingu. Podnositelj pritužbe dostavio je dostatne dokaze o dampingu koji se temelje na usporedbi tako utvrđene uobičajene vrijednosti s izvoznom cijenom predmetnog proizvoda (na razini franko tvornica) pri prodaji za izvoz u Uniju. Gledano u cjelini te s obzirom na visinu navodnih dampinških marži u rasponu od 126 % do 270 %, ti su dokazi dostatna potvrda da proizvođači izvoznici provode damping.

                     (10)

                     Podnositelj pritužbe dostavio je i dostatne dokaze o navodnoj šteti koja se nanosi industriji Unije, uključujući negativna kretanja ključnih pokazatelja uspješnosti za industriju Unije.

                     (11)

                     Te su informacije navedene i u verziji pritužbe koja nije povjerljiva i u obavijesti o pokretanju postupka objavljenoj 21. prosinca 2020. (4) Objavom u Službenom listu Europske unije obavijest o pokretanju postupka postala je javni dokument dostupan svim uvoznicima. Osim toga, kao zainteresirane strane u ispitnom postupku uvoznici imaju pristup verzijama pritužbe i dokumentacije koje nisu povjerljive. Komisija na temelju toga smatra da su uvoznici bili ili su trebali biti svjesni dampinga, njegovog opsega i navodne štete.

                     (12)

                     Dva uvoznika navedena u uvodnoj izjavi 5. tvrdila su da nema dokaza da su uvoznici bili svjesni ili su trebali biti svjesni opsega navodnog dampinga i štete. Dva uvoznika posebno su tvrdila da su dokazi o dampingu i posljedičnoj šteti koje je dostavio podnositelj pritužbe ograničeni samo na dokaze navedene u pritužbi i da bi „svijest” zahtijevala „činjenično znanje” o činjenici da je uvoz dampinški, opsegu dampinga i razmjeru štete prouzročene takvim dampingom. EFDA i Kineska gospodarska komora za uvoz i izvoz strojeva i elektroničkih proizvoda („CCCME”) tvrdile su, osim toga, da nema dokaza da su uvoznici bili svjesni da je EIFI pripremio pritužbu ili da je pokrenut ispitni postupak te stoga nije bilo dokaza da su uvoznici bili svjesni štetnog dampinga.

                     (13)

                     Iste su strane tvrdile da nije bilo povijesti dampinga, ističući da je Tijelo za rješavanje sporova WTO-a (5) utvrdilo da štetni damping utvrđen 2009. (6) nije bio u skladu sa Sporazumom WTO-a o antidampingu.

                     (14)

                     Kako je navedeno u uvodnoj izjavi 11., nakon objave obavijesti o pokretanju postupka u Službenom listu Europske unije uvoznici su bili svjesni ili su barem trebali biti svjesni dampinga. Obavijest o pokretanju postupka javni je dokument dostupan svim zainteresiranim stranama, posebno uvoznicima. Osim toga, kao zainteresirane strane uvoznici imaju pristup verziji pritužbe koja nije povjerljiva. Suprotno tvrdnjama tih strana, u osnovnoj uredbi nije propisano da mora postojati „činjenično znanje” o dampingu niti da mora postojati dokaz da su strane zaista bile svjesne podnošenja pritužbe i/ili pokretanja ispitnog postupka jer se u članku 10. stavku 4. točki (c) navodi „ili je trebao biti svjestan” kako bi se jasno obuhvatile situacije u kojima uvoznici zapravo nisu svjesni, ali su trebali biti svjesni dampinga. Nakon objave obavijesti o pokretanju postupka Komisija smatra da su uvoznici doista mogli imati činjenično znanje o dostupnim dokazima o štetnom dampingu ili barem da su trebali biti svjesni takvih dokaza. Stoga su te tvrdnje odbačene.

                     (15)

                     Nadalje, za razliku od onoga što su predložile predmetne zainteresirane strane, člankom 10. stavkom 4. osnovne uredbe ne propisuje se da je Komisija u prošlosti morala utvrditi postojanje štetnog dampinga. Dostatno je da su uvoznici bili, ili su trebali biti svjesni dampinga, njegovog opsega i navodne štete. To je doista bio slučaj u ovom ispitnom postupku, kako je navedeno u uvodnoj izjavi 14. Stoga je i ta tvrdnja odbačena.

                     (16)

                     S obzirom na povijest dampinga i na to da Komisija smatra da je ispunjen zahtjev u pogledu svijesti uvoznika o dampingu, nije potrebno analizirati je li zahtjev u pogledu postojanja dampinga u prošlosti ispunjen jer je to alternativa zahtjevu o svijesti u skladu s člankom 10. stavkom 4. točkom (c) osnovne uredbe. Stoga se i ta tvrdnja odbija.

                     (17)

                     Na temelju toga Komisija je stoga zaključila da je ispunjen kriterij za evidentiranje iz članka 10. stavka 4. točke (c) osnovne uredbe.

               3.2.   Dodatno znatno povećanje uvoza

                     (18)

                     Komisija je taj kriterij analizirala u članku 10. stavku 4. točki (d) osnovne uredbe na temelju statističkih podataka o uvozu predmetnog proizvoda iz Kine dostupnih u bazi podataka Surveillance 2. Kako bi ocijenila je li od pokretanja ispitnog postupka došlo do dodatnog znatnog povećanja, Komisija je prvo definirala razdoblja koja je trebalo usporediti. S jedne je strane ocijenila podatke o uvozu iz Kine nakon pokretanja antidampinškog ispitnog postupka (odnosno od trenutka od kojeg su uvoznici bili ili su trebali biti svjesni dampinških praksi) do najnovijeg dostupnog razdoblja, tj. od siječnja. do travnja 2021. S druge je strane Komisija je razmotrila uvoz iz Kine za isto ispitno razdoblje i prosječni mjesečni obujam uvoza tijekom cijelog ispitnog razdoblja.

                     (19)

                     Iz usporedbe je vidljivo da se prosječni mjesečni obujam uvoza iz Kine u tom razdoblju kretao kako slijedi:

                        Tablica 1.

                        Obujam uvoza iz predmetnih zemalja (u tonama)

                                 Obujam uvoza (mjesečni prosjek)

                                 Razdoblje ispitnog postupka (od srpnja 2019. do lipnja 2020.)

                                 siječanj – travanj 2020.

                                 siječanj – travanj 2021.

                                 Delta

                                 siječanj – travanj 2021. u odnosu na ispitno razdoblje

                                 siječanj – travanj 2021. u odnosu na siječanj – travanj 2020.

                                 Kina

                                 20 040

                                 18 583

                                 26 528

                                 + 32 %

                                 + 43 %

                                    Izvor: Baza podataka Surveillance 2

                     (20)

                     Na temelju tih statističkih podataka Komisija je utvrdila da je prosječni mjesečni obujam uvoza predmetnog proizvoda iz Kine u razdoblju od siječnja 2021. do ožujka 2021., tj. nakon pokretanja antidampinške istrage, bio 32 % veći od prosječnog mjesečnog uvoza tijekom ispitnog razdoblja i 43 % viši nego tijekom istog razdoblja prethodne godine tijekom ispitnog razdoblja.

                     (21)

                     EFDA je tvrdila da nije došlo do znatnog povećanja uvoza te je uputila na pritužbu koja je pokazala smanjenje uvoza iz Kine između 2019. i ispitnog razdoblja i tvrdila da će svako povećanje nakon ispitnog razdoblja odražavati samo povijesne trgovinske tokove te da je svako povećanje u 2020. samo oporavak tržišta nakon stagnacije zbog pandemije bolesti COVID-19. EFDA je tvrdila i da su uvoznici zbog na nedostatka opskrbe standardnim elementima za pričvršćivanje u Uniji bili prisiljeni uvoziti te proizvode iz Kine kao jedinog održivog izvora opskrbe. Dodali su da je, s obzirom na to da je i industrija Unije uvozila standardne elemente za pričvršćivanje, ona barem djelomično prouzročila povećanje uvoza. Naposljetku, EFDA tvrdi da je kineski uvoz zamijenio samo uvoz iz ostalih trećih zemalja.

                     (22)

                     Slično tome, CCCME je tvrdio da nije bilo povećanja uvoza između 2019. i ispitnog razdoblja te je tvrdio da se, iako je došlo do povećanja uvoza između 2019. i 2020., ono ne može smatrati znatnim, posebno s obzirom na to da se ukupni uvoz (Kina i ostale treće zemlje) smanjio tijekom tog razdoblja. CCCME je tvrdio i da podaci koje je podnositelj pritužbe dostavio u svojem zahtjevu za evidentiranje nisu reprezentativni jer su se odnosili na pošiljke koje su već bile naručene i otpremljene prije kraja ispitnog razdoblja i prije pokretanja ispitnog postupka. CCCME je tvrdio i da je industrija Unije barem djelomično uzrokovala povećanje uvoza.

                     (23)

                     Navedena dva uvoznika tvrdila su da povećanje uvoza nije bilo znatno i da je u svakom slučaju bilo opravdano povećanjem potražnje za elementima za pričvršćivanje nakon stagnacije na tržištu Unije u prvoj polovini 2020. zbog pandemije bolesti COVID-19. Nadalje, tvrdili su da je zbog pandemije bolesti COVID-19 došlo do smanjenja ponuda za prijevoz tereta i raspoloživog kontejnerskog prostora, što je dovelo do znatnog povećanja troškova prijevoza tereta. Zbog toga je slanje pošiljaka iz Kine postalo sve kompliciranije, a stvaranje zaliha nije održiva opcija.

                     (24)

                     EFDA je tvrdila da u Uniji nije bilo stvaranja zaliha jer su, naprotiv, članovi EFDA-e imali poteškoća sa zadovoljavanjem potražnje svojih kupaca u Uniji zbog teške situacije s opskrbom koja je detaljno opisana u uvodnoj izjavi 44.

                     (25)

                     Kako je navedeno u uvodnoj izjavi 18., Komisija je smatrala da bi se, kako bi se procijenilo povećanje uvoza, razdoblje nakon pokretanja trenutačnog ispitnog postupka (od siječnja 2021. do ožujka 2021.) trebalo smatrati referentnim razdobljem jer su tek od tog razdoblja uvoznici bili svjesni ili su trebali biti svjesni dampinških praksi. Kako je prikazano u prethodnoj tablici 1., usporedba kretanja uvoza u tri mjeseca nakon pokretanja postupka s istim razdobljem iz ispitnog postupka, s jedne strane, i s mjesečnim prosjekom tijekom ispitnog postupka, s druge strane, jasno pokazuje znatno povećanje uvoza za više od 30 % u oba slučaja.

                     (26)

                     Argument koji se odnosi na potražnju za predmetnim proizvodom u Uniji zbog pandemije bolesti COVID-19 nije izravno relevantan za procjenu je li došlo do znatnog povećanja uvoza u skladu s člankom 10. stavkom 4. osnovne uredbe, što je objektivan kriterij i ne zahtijeva procjenu razloga za takvo povećanje. U svakom slučaju, čak i da je taj argument relevantan, Komisija napominje da se i uvoz predmetnog proizvoda iz Kine nakon pokretanja postupka (od siječnja do ožujka 2021.) povećao za 35 % u usporedbi s istim razdobljem 2019. (prije pandemije). Stoga dostupni statistički podaci ni u kojem slučaju ne potvrđuju navode da povećanje uvoza samo predstavlja oporavak od prethodne stagnacije na tržištu Unije. Štoviše, povećanje uvoza jednako je očito u usporedbi s obujmom uvoza tijekom prva tri mjeseca 2019., tj. kada pandemija nije utjecala na tržište.

                     (27)

                     Što se tiče tvrdnje koja se odnosi na stanje opskrbe u Uniji, ni ona nije izravno relevantna u kontekstu objektivnog kriterija koji se odnosi na povećanje uvoza u skladu s člankom 10. stavkom 4. točkom (d) osnovne uredbe za evidentiranje uvoza. Te vrste razmatranja mogu biti relevantne i procijenjene u kontekstu interesa Unije u skladu s člankom 21. osnovne uredbe. Stoga ta tvrdnja nije bila relevantna i nije ju bilo potrebno razmatrati u tom kontekstu.

                     (28)

                     U pogledu argumenta da stvaranje zaliha ne bi bilo održiva opcija zbog povećanih troškova prijevoza, ta tvrdnja nije potkrijepljena statističkim podacima o uvozu, koji jasno pokazuju znatno povećanje uvoza u prva tri mjeseca nakon pokretanja ispitnog postupka, kako je prethodno prikazano u tablici 1. U svakom slučaju, ta tvrdnja ne bi utjecala na zahtjev za daljnje povećanje uvoza, što je objektivan kriterij. Stoga je ta tvrdnja odbačena.

                     (29)

                     Imajući na umu sve prethodno navedeno, Komisija je zaključila da je ispunjen i drugi kriterij za evidentiranje.

               3.3.   Narušavanje korektivnog učinka pristojbe

                     (30)

                     Komisija raspolaže dostatnim dokazima da bi kontinuiranim rastom uvoza iz Kine nastala dodatna šteta s obzirom na vrijeme i obujam uvoza i druge okolnosti, čime bi se vjerojatno ozbiljno ugrozili korektivni učinci mogućih konačnih antidampinških pristojbi.

                     (31)

                     Kako je utvrđeno uvodnim izjavama od 18. do 29., postoje dostatni dokazi o znatnom povećanju cjelokupnog uvoza predmetnog proizvoda u razdoblju nakon pokretanja ispitnog postupka. Značajan opseg tog povećanja već upućuje na vjerojatno narušavanje korektivnog učinka konačne pristojbe ako su ispunjeni pravni uvjeti.

                     (32)

                     S obzirom na cijene uvoza, prema podacima iz baze podataka Surveillance 2, prosječna cijena uvoza iz predmetne zemlje povećala se za 6,0 % kada se usporedi razdoblje od siječnja do travnja 2021. s istim razdobljem prethodne godine, te za 7,3 % kad se usporedi s mjesečnim prosjekom u ispitnom razdoblju, kao što je prikazano u tablici 2. u nastavku.

                        Tablica 2.

                        Uvozne cijene iz predmetnih zemalja (EUR/tona)

                                 Prosječna uvozna cijena

                                 Razdoblje ispitnog postupka (od srpnja 2019. do lipnja 2020.)

                                 siječanj – travanj 2020.

                                 siječanj – travanj 2021.

                                 Povećanje cijene (%) siječanj – travanj 2021. u odnosu na ispitno razdoblje

                                 Povećanje cijene (%) siječanj – travanj 2021. u odnosu na siječanj 2020. – travanj 2020.

                                 Kina

                                 1 484

                                 1 465

                                 1 573

                                 6,0 %

                                 7,3 %

                     (33)

                     Međutim, to povećanje cijena treba promatrati u kontekstu povećanja glavne sirovine za predmetni proizvod i međunarodnih troškova prijevoza, počevši od druge polovine 2020. kako je navedeno u nastavku.

                     (34)

                     Kad je riječ o sirovinama, predmetni proizvod uglavnom se sastoji od čelika, odnosno toplovaljanih kolutova. Prema informacijama dostupnima u ovoj fazi, čelik čini oko 70 % ukupnog troška proizvodnje elemenata za pričvršćivanje. Cijena čelika povećala se na globalnoj razini od travnja 2020. do travnja 2021., što je više od 50 % na svim glavnim tržištima (7). Kina nije iznimka i povećanje cijena toplovaljanih kolutova od travnja 2020. do travnja 2021. iznosi 74 % (8). Povećanje cijene predmetnog proizvoda uvezenog iz Kine u prva tri mjeseca 2021. (tj. 6,1 % u usporedbi s istim razdobljem 2020. ili 4,9 % u usporedbi s prosječnom mjesečnom vrijednošću tijekom ispitnog razdoblja) znatno je manje od globalnog povećanja troška glavne sirovine, odnosno toplovaljanih kolutova (74 %). Stoga je, promatrano u tom kontekstu, to povećanje cijena uglavnom nedovoljno za nadoknadu golemog povećanja cijene sirovina, što upućuje na znatan pad cijena i stoga je vjerojatno da će znatno ugroziti korektivni učinak moguće konačne antidampinške pristojbe.

                     (35)

                     Kad je riječ o prijevozu tereta, zainteresirane strane izjavile su da su se u drugoj polovini 2020. globalni troškovi prijevoza, posebno između Azije i Europe, iznimno povećali. Dokazi o tom povećanju, koje često doseže 150 %, javno su dostupni (9). Na temelju neprovjerenih odgovora proizvođača izvoznika u uzorku, troškovi prijevoza tereta čine oko 3 % računa za Europu. To upućuje na zaključak da bi se više od polovine uočenog povećanja cijene uvoza predmetnog proizvoda već moglo objasniti kretanjem troškova prijevoza tereta. Taj drugi čimbenik upućuje na to da se cijena predmetnog proizvoda zapravo smanjila jer učinak troška prijevoza tereta djeluje u korist pružatelja usluga prijevoza i nadilazi cjenovnu moć proizvođača izvoznika.

                     (36)

                     Osim toga, do povećanja cijene došlo je u kontekstu u kojem dokazi prima facie pokazuju maržu nelojalnog sniženja cijena u rasponu od 27 % do 72 % i maržu sniženja ciljnih cijena u rasponu od 41 % do 251 %. Stoga su razine uvoznih cijena ostale na značajno štetnim razinama te su se čak smanjile u relativnom smislu, s obzirom na globalno povećanje troškova čelika i prijevoza tereta.

                     (37)

                     Znatan dodatni obujam uvoza zabilježen nakon pokretanja ispitnog postupka vjerojatno će dovesti i do povećanja tržišnog udjela kineskog uvoza.

                     (38)

                     Prethodno navedena dva uvoznika, EFDA i CCCME, tvrdili su da je upitno da je industrija Unije pretrpjela materijalnu štetu i da bi takvu štetu uzrokovao kineski uvoz. Dva uvoznika tvrdila su da u pritužbi ne postoje dokazi o materijalnoj šteti. EFDA i CCCME uputili su Općem sudu (10) tvrdnju da bi pri procjeni toga da li uvoz „ozbiljno ugrožava korektivni učinak pristojbi” Komisija trebala procijeniti je li industrija Unije pretrpjela materijalnu štetu, a takvi dokazi ne postoje u pritužbi.

                     (39)

                     CCCME je osim toga tvrdio da se bilo kakvim povećanjem uvoza nije moglo „ozbiljno ugroziti korektivni učinak pristojbi” jer industrija Unije proizvodi uglavnom posebne elemente za pričvršćivanje koji nisu bili u tržišnom natjecanju s uvozom iz Kine, koji pretežito čine standardni elementi za pričvršćivanje.

                     (40)

                     U pogledu tih tvrdnji Komisija je, kako je navedeno u obavijesti o pokretanju postupka, smatrala da u pritužbi postoje dostatni dokazi prima facie koji pokazuju da je industrija Unije pretrpjela materijalnu štetu zbog kineskog uvoza predmetnog proizvoda te su ti argumenti stoga odbijeni.

                     (41)

                     U pogledu tvrdnje CCCME-a da kineski uvoz nije bio u konkurenciji s prodajom industrije Unije na tržištu Unije, to nije bilo potkrijepljeno dokazima i proturječi dokazima prima facie dostavljenima u pritužbi, iz kojih je vidljivo povećanje dampinškog uvoza iz Kine koje se podudaralo s pogoršanjem stanja industrije Unije, kako je navedeno u obavijesti o pokretanju postupka. Stoga je ta tvrdnja odbačena.

                     (42)

                     Na temelju prethodno navedenog Komisija je zaključila da svi prethodno navedeni elementi upućuju na činjenicu da će daljnje povećanje uvoza iz Kine nakon pokretanja ispitnog postupka, također s obzirom na vrijeme i obujam uvoza i druge okolnosti, vjerojatno ozbiljno ugroziti korektivne učinke mogućih konačnih antidampinških pristojbi. Stoga je ispunjen i taj kriterij iz članka 10. stavka 4. točke (d) osnovne uredbe.

               3.4.   Ostali argumenti koje su iznijele zainteresirane strane

                     (43)

                     Dva prethodno spomenuta uvoznika tvrdila su da bi dokazi potrebni za evidentiranje trebali biti višeg standarda od dokaza potrebnih za pokretanje postupka, posebno s obzirom na moguću retroaktivnu primjenu pristojbi.

                     (44)

                     EFDA je tvrdila da bi retroaktivna naplata konačnih pristojbi bila u suprotnosti s interesom Unije. Tvrdila je, kao prvo, da industrija Unije ne bi mogla opskrbljivati tržište sa standardnim elementima za pričvršćivanje te bi stoga te standardne elemente za pričvršćivanje trebalo nabavljati iz Kine. U tom kontekstu, EFDA je tvrdila da će nabava elemenata za pričvršćivanje iz Kine postati sve teža zbog dugih rokova isporuke, odbijanja kineskih izvoznika koji čekaju ishod trenutačnog ispitnog postupka da isporuče elemente za pričvršćivanje, manjka rezervnog kapaciteta u Kini i manjka kontejnera iz Azije, što je pogoršano blokiranjem Sueskog kanala. EFDA je također istaknula općeniti manjak sirovina za proizvođače elemenata za pričvršćivanje u Uniji i činjenicu da nijedan drugi održivi izvor opskrbe osim Kine ne bi bio dostupan. Drugo, EFDA je tvrdila da bi zbog tog lošeg stanja opskrbe evidentiranje uvoza i uvođenje privremenih mjera imali štetan učinak na industriju na kraju proizvodnog lanca i da nema potrebe retroaktivno naplaćivati konačne pristojbe od datuma evidentiranja.

                     (45)

                     Slično tome, CCCME je tvrdio da standardni elementi za pričvršćivanje gotovo i nisu dostupni u Uniji i da osim Kine ne postoje drugi održivi izvori opskrbe.

                     (46)

                     Kad je riječ o standardu dokaza za evidentiranje, Komisija je analizirala statističke podatke iz baze podataka Surveillance 2, kao i druge informacije kojima je raspolagala, koji su pokazali znatno povećanje uvoza s vrlo vjerojatno štetnim razinama cijena. Ti su dokazi u potpunosti pouzdani, a predmetne strane nisu dokazale zašto ti dokazi ne bi bili pouzdani ili postoje li bolji neiskorišteni dokazi. Stoga je ta tvrdnja odbačena.

                     (47)

                     Kad je riječ o standardu dokaza koji se zahtijevaju u kontekstu članka 10. stavka 4. osnovne uredbe, Komisija je svoje zaključke temeljila na najboljim informacijama dostupnima u toj fazi, uključujući pritužbu koja je dovela do pokretanja ispitnog postupka. U tom pogledu nije potrebno imati pozitivne nalaze jer se oni po definiciji nikada ne bi mogli donijeti prije uvođenja privremenih mjera. Primjenom bilo kojeg drugog pristupa alat za evidentiranje bio bi u potpunosti lišen svojeg korisnog učinka. U pogledu ostalih tvrdnji koje je iznijela EFDA, one se odnose ili na retroaktivnu naplatu konačnih pristojbi i/ili na uvođenje privremenih mjera. Komisija napominje da će se odluka o uvođenju privremenih mjera te posljedično odluka o eventualnoj retroaktivnoj naplati pristojbi na temelju ove uredbe o evidentiranju donijeti tek u kasnijoj fazi postupka. Te se tvrdnje stoga smatraju nevažnima u kontekstu ove uredbe o evidentiranju. Isto vrijedi i za tvrdnje u pogledu interesa Unije, za što Komisija napominje da je to jedan od uvjeta za uvođenje privremenih ili konačnih antidampinških mjera u skladu s člankom 21. osnovne uredbe, ali ih nije potrebno analizirati pri procjeni potrebe za evidentiranjem uvoza ili retroaktivnom primjenom takvih konačnih pristojbi. Stoga ta tvrdnja nije bila relevantna i nije ju bilo potrebno razmatrati u tom kontekstu.

                     (48)

                     EFDA je istaknula da je člankom 14. stavkom 5.a osnovne uredbe izričito propisano da se uvjeti iz članka 10. stavka 4. točaka (c) i (d) osnovne uredbe moraju ispuniti. Drugim riječima, tvrdila je da bi se u odluci Komisije o evidentiranju uvoza trebalo uzeti u obzir te kriterije i onda kada je uvoz evidentiran na temelju članka 14. stavka 5. osnovne uredbe, to jest na temelju zahtjeva industrije Unije.

                     (49)

                     Napominje se da je Komisija, kako je navedeno u uvodnoj izjavi 8., u skladu s propisima i svojom uobičajenom praksom u primjeni članka 14. stavka 5., ispitala zahtjev za evidentiranje s obzirom na članak 10. stavak 4. osnovne uredbe, u kojem su utvrđeni materijalni uvjeti za nastavak evidentiranja. Kako je detaljno opisano u uvodnim izjavama od 9. do 42., smatralo se da su uvjeti iz članka 10. stavka 4. točaka (c) i (d) osnovne uredbe ispunjeni te su stoga tvrdnje EFDA-e u tom pogledu odbačene.

               3.5.   Pravo na obranu i objavu informacija

                     (50)

                     EFDA i CCCME tvrdili su da su određene dodatne informacije koje je EIFI dostavio u vezi sa svojim zahtjevom za evidentiranje zainteresiranim stranama stavljene na raspolaganje tek nekoliko tjedana kasnije, što bi ih spriječilo u ostvarivanju njihovih legitimnih prava na obranu.

                     (51)

                     CCCME je tvrdio i da bi Komisija trebala objaviti sve odluke o evidentiranju uvoza dostatno unaprijed kako bi se zainteresiranim stranama omogućilo da iznesu primjedbe na takvu odluku.

                     (52)

                     Komisija napominje da su informacije koje je dostavio podnositelj pritužbe koje nisu povjerljive doista bile stavljene na raspolaganje zainteresiranim stranama koje su dostavile dodatne primjedbe. Komisija je prihvatila i procijenila sve te primjedbe prije donošenja odluke. Stoga je Komisija smatrala da su prava stranaka na obranu u tom pogledu u potpunosti poštovana.

                     (53)

                     Kad je riječ o zahtjevu za prethodnu objavu, napominje se da taj korak nije predviđen osnovnom uredbom niti je njome propisan. U skladu s člankom 14. stavkom 5. osnovne uredbe, Komisija može naložiti carinskim tijelima da poduzmu odgovarajuće mjere evidentiranja uvoza na temelju zahtjeva koji sadržava dostatne dokaze za opravdanje takvih mjera. Također se napominje da se člankom 1. stavkom 3. ove Uredbe zainteresiranim stranama zaista daje mogućnost da dostave primjedbe i da budu saslušane u roku od 21 dana od datuma objave. Konačno, Komisija ističe i da će svaka odluka o retroaktivnoj primjeni konačnih antidampinških mjera zainteresiranim stranama biti stavljena na raspolaganje u skladu s člankom 10. stavkom 5. osnovne uredbe. Stoga je taj zahtjev odbijen.

               4.   POSTUPAK

                     (54)

                     Komisija je zaključila da postoje dostatni dokazi koji opravdavaju uvođenje obveze evidentiranja uvoza predmetnog proizvoda u skladu s člankom 14. stavkom 5. osnovne uredbe.

                     (55)

                     Sve zainteresirane strane pozivaju se da iznesu svoja stajališta u pisanom obliku i dostave popratne dokaze. Komisija može saslušati zainteresirane strane pod uvjetom da dostave zahtjev u pisanom obliku i da posebno obrazlože zašto ih treba saslušati.

               5.   EVIDENTIRANJE

                     (56)

                     U skladu s člankom 14. stavkom 5. osnovne uredbe, uvoz predmetnog proizvoda trebao bi se evidentirati kako bi se, ako se ispitnim postupkom utvrde nalazi koji dovode do uvođenja antidampinških pristojbi i ako su ispunjeni potrebni uvjeti, osigurala retroaktivna naplata tih pristojbi na evidentirani uvoz u skladu s primjenjivim zakonskim odredbama.

                     (57)

                     Sve buduće obveze proizlazile bi iz nalaza antidampinškog ispitnog postupka.

                     (58)

                     U navodima u pritužbi na temelju koje je pokrenut antidampinški ispitni postupak procjenjuje se da dampinške marže za predmetni proizvod iznose od 126 % do 270 %, a razine uklanjanja štete od 41 % do 251 %. Iznos moguće buduće obveze obično bi bio postavljen na nižu od tih razina u skladu s člankom 7. stavkom 2. osnovne uredbe.

               6.   OBRADA OSOBNIH PODATAKA

                     (59)

                     Svi osobni podaci prikupljeni u kontekstu ovog evidentiranja obrađivat će se u skladu s Uredbom (EU) 2018/1725 Europskog parlamenta i Vijeća od. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (11),

               DONIJELA JE OVU UREDBU:

            Članak 1.

               1.   Carinska tijela ovim se upućuju da, u skladu s člankom 14. stavkom 5. Uredbe (EU) 2016/1036, poduzmu odgovarajuće mjere za evidentiranje uvoza određenih elemenata za pričvršćivanje od željeza ili čelika, osim od nehrđajućeg čelika, tj. vijaka za drvo (isključujući vijke za pragove), samoureznih vijaka, ostalih vijaka i svornjaka s glavom (s pripadajućim maticama ili podlošcima ili bez njih, ali isključujući vijke i svornjake za pričvršćivanje dijelova željezničkih kolosijeka), i podložaka. Ti su proizvodi trenutačno razvrstani u oznake KN 7318 12 90, 7318 14 91, 7318 14 99, 7318 15 58, 7318 15 68, 7318 15 82, 7318 15 88, ex 7318 15 95 (oznake TARIC 7318159519 i 7318159589), ex 7318 21 00 (oznake TARIC 7318210031, 7318210039, 7318210095 i 7318210098) i ex 7318 22 00 (oznake TARIC 7318220031, 7318220039, 7318220095 i 7318220098) podrijetlom iz Narodne Republike Kine.

               2.   Evidentiranje prestaje devet mjeseci od datuma stupanja na snagu ove Uredbe.

               3.   Sve zainteresirane strane pozivaju se da iznesu svoja stajališta u pisanom obliku, dostave popratne dokaze ili podnesu zahtjev za saslušanje u roku od 21 dana od datuma objave ove Uredbe.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 176, 30.6.2016., str. 21.

            (2)  SL C 442, 21.12.2020., str. 6.

            (3)  Uredba Vijeća (EZ) br. 91/2009 od 26. siječnja 2009. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL L 29, 31.1.2009., str. 1.) i Provedbena uredba Komisije (EU) 2015/519 od 26. ožujka 2015. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine, proširene na uvoz određenih željeznih ili čeličnih elemenata za pričvršćivanje poslanih iz Malezije, bez obzira na to imaju li deklarirano podrijetlo iz Malezije ili ne, nakon revizije zbog predstojećeg isteka mjera u skladu s člankom 11. stavkom 2. Uredbe (EZ) br. 1225/2009 (SL L 82, 27.3.2015., str. 78.)

            (4)  Obavijest o pokretanju antidampinškog postupka koji se odnosi na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL C 442, 21.12.2020., str. 6.)

            (5)  Tijelo za rješavanje sporova WTO-a: Izvješće odbora, WT/DS397/RW, 7. kolovoza 2015. i Izvješće žalbenog tijela, AB-2015-7, WT/DS397/AB/RW, 18. siječnja 2016.

            (6)  Uredba Vijeća (EZ) br. 91/2009 od 26. siječnja 2009. o uvođenju konačne antidampinške pristojbe na uvoz određenih željeznih ili čeličnih elemenata za pričvršćivanje podrijetlom iz Narodne Republike Kine (SL L 29, 31.1.2009., str. 1.)

            (7)  https://www.fitchratings.com/research/corporate-finance/global-steel-price-rally-will-be-short-lived-02-02-2021; https://tradingeconomics.com/commodity/steel; https://ihsmarkit.com/solutions/steel-forecast.html.

            (8)  https://www.investing.com/commodities/shfe-hot-rolled-coil-futures-historical-data

            (9)  https://www.ft.com/content/ad5e1a80-cecf-4b18-9035-ee50be9adfc6

            (10)  Presuda u predmetu Stemcor London i Samac Steel Supplies protiv Komisije, T-749/16, ECLI:EU:T:2019:310, točka 83.

            (11)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).


title: Provedbena uredba Komisije (EU) 2021/980 оd 17. lipnja 2021. o izmjeni Provedbene uredbe (EU) 2019/661 u vezi sa zahtjevima u pogledu podataka za upis u elektronički registar kvota za stavljanje fluorougljikovodika na tržište (Tekst značajan za EGP)

text:
                  18.6.2021

                  HR

                  Službeni list Europske unije

                  L 216/133

         PROVEDBENA UREDBA KOMISIJE (EU) 2021/980
         оd 17. lipnja 2021.
         o izmjeni Provedbene uredbe (EU) 2019/661 u vezi sa zahtjevima u pogledu podataka za upis u elektronički registar kvota za stavljanje fluorougljikovodika na tržište
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006 (1), a posebno njezin članak 17. stavak 2.,
         budući da:

                     (1)

                     Provedbenom uredbom Komisije (EU) 2019/661 (2) utvrđuju se zahtjevi za poduzeća za koja je obavezan upis u registar uspostavljen u skladu s člankom 17. stavkom 1. Uredbe (EU) br. 517/2014.

                     (2)

                     Na temelju Provedbene uredbe (EU) 2019/661, poduzeća osnovana u Uniji moraju Komisiji dostaviti svoj registracijski i identifikacijski broj gospodarskog subjekta (EORI broj) za potrebe upisa u registar, ako je primjenjivo. Poduzeća osnovana van Unije, a koja su ovlastila jedinog predstavnika u smislu članka 16. stavka 5. Uredbe (EU) br. 517/2014, moraju dostaviti Komisiji samo podatke koji se odnose na jedinog predstavnika. Više od jednog poduzeća osnovanog van Unije može ovlastiti jedinog predstavnika. Stoga EORI broj takvog jedinog zastupnika ne odgovara nužno jednom poduzeću osnovanom van Unije.

                     (3)

                     U skladu s člankom 17. stavkom 4. Uredbe (EU) br. 517/2014 registar je dostupan nacionalnim nadležnim tijelima, uključujući carinska tijela, u informativne svrhe.

                     (4)

                     Pri provedbi ograničenja i zabrana stavljanja na tržište utvrđenih u Uredbi (EU) br. 517/2014 carinska tijela moraju moći identificirati poduzeća koja stavljaju fluorougljikovodike na tržište u skladu s tom uredbom s pomoću njihovih EORI brojeva. Konkretno, time se carinskim tijelima mogu olakšati kontrole pri upotrebi digitalnih alata. Identifikacija predmetnog poduzeća moguća je ako je EORI broj tog poduzeća dostupan u registru. Stoga je potrebno od poduzeća osnovanih van Unije koja su ovlastila jedinog zastupnika zahtijevati da navedu svoj vlastiti EORI broj. Zahtjev za ta poduzeća u pogledu dostave EORI broja njihova jedinog zastupnika trebalo bi ukloniti jer je suvišan.

                     (5)

                     Provedbenu uredbu (EU) 2019/661 trebalo bi stoga na odgovarajući način izmijeniti.

                     (6)

                     Mjere predviđene u ovoj Uredbi u skladu su s mišljenjem Odbora uspostavljenog člankom 24. stavkom 1. Uredbe (EU) br. 517/2014,

               DONIJELA JE OVU UREDBU:

            Članak 1.
            Članak 3. stavak 2. Provedbene uredbe (EU) 2019/661 mijenja se kako slijedi:

                        (1)

                        točka (b) zamjenjuje se sljedećim:

                                    „(b)

                                    podatke navedene u točkama (d) i (i) stavka 1. koji se odnose na jedinog predstavnika, a ne na poduzeće;”

                        (2)

                        dodaje se sljedeća točka (g):

                                    „(g)

                                    EORI broj poduzeća, ako je primjenjivo.”

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. lipnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 150, 20.5.2014., str. 195.

            (2)  Provedbena uredba Komisije (EU) 2019/661 оd 25. travnja 2019. o osiguravanju neometanog funkcioniranja elektroničkog registra kvota za stavljanje fluorougljikovodika na tržište (SL L 112, 26.4.2019., str. 11.).